Posodobljene ocene potreb za kmetijske odhodke Prilagoditve v zvezi z zakonodajnimi predlogi iz svežnja ukrepov za pripravljenost na brexit z dne 4. septembra 2019 Okrepitve upravnih proračunov in druge posodobitve na podlagi nedavnih dogodkov Prilagoditev strukture proračuna in tehnični popravek

Spremembe izkaza prihodkov in odhodkov po oddelkih so na voljo na portalu EUR-Lex ( https://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb kot priloga v proračunskem formatu.

–Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije (…), in zlasti člena 42 Uredbe,

Skupne potrebe EKJS za leto 2020 (po upoštevanju rezervacij EKJS, povezanih s „finančno disciplino“) so zdaj ocenjene na 44 481,1 milijona EUR , kar pomeni povečanje za 304,3 milijona EUR v primerjavi s predlogom proračuna za leto 2020. To povečanje je večinoma posledica dodatnih potreb za poglavje 05 07 Revizija odhodkov za kmetijstvo, ki jih financira Evropski kmetijski jamstveni sklad (EKJS) (+ 174,3 milijona EUR), in poglavje 05 03 Neposredna plačila, katerih namen je prispevanje k prihodkom kmetij in omejevanje njihove spremenljivosti ter izpolnjevanje okoljskih in podnebnih ciljev (+94 milijonov EUR). Sprejete so bile tudi manjše spremembe za poglavje 05 02 Izboljšanje konkurenčnosti kmetijskega sektorja s pomočjo intervencij na kmetijskih trgih v višini + 36,0 milijona EUR.

To dopolnilno pismo 1/2020 poleg upoštevanja tržnih dejavnikov vključuje tudi učinek zakonodajnih sklepov za kmetijski sektor od priprave predloga proračuna za leto 2020 junija 2019 ter učinek nekaterih drugih sklepov, ki so še v pripravi, vendar bodo kmalu sprejeti.

Dopolnilno pismo 1/2020 posodablja ocene odhodkov za kmetijstvo na podlagi najnovejših gospodarskih podatkov in zakonodajnega okvira. Komisija je imela proti koncu septembra 2019 na razpolago prve napovedi ravni proizvodnje za leto 2019 in obete za kmetijske trge ter dejanske številke izvrševanja za večino proračuna za leto 2019 za deljeno upravljanje EKJS, kar je podlaga za posodobljene ocene proračunskih potreb za leto 2020.

Predlog Komisije za Uredbo Evropskega parlamenta in Sveta o spremembi Uredbe Sveta (ES) št. 2012/2002 za zagotovitev finančne pomoči državam članicam za kritje večjega finančnega bremena, ki jim bo naloženo po izstopu Združenega kraljestva iz Unije brez dogovora, uvaja nov člen 4b z višjim najvišjim zneskom 100 milijonov EUR za predplačila. Zato Komisija predlaga, da se raven predplačil v okviru Solidarnostnega sklada Evropske unije poveča za 50 milijona EUR in da se ta dodatni znesek da v rezervo, dokler Evropski parlament in Svet ne sprejmeta spremembe pravne podlage.

Odhodki za finančne popravke v korist držav članic glede na odločitve o potrditvi skladnosti obračunov iz preteklih let v zvezi z deljenim upravljanjem, prijavljenim v okviru Jamstvenega oddelka EKUJS (prejšnji ukrepi) in v okviru EKJS

Odhodki za finančne popravke v korist držav članic glede na odločitve o potrditvi obračunov iz preteklih let v zvezi z deljenim upravljanjem, prijavljenim v okviru Jamstvenega oddelka EKUJS (prejšnji ukrepi) in v okviru EKJS

05 03 — Neposredna plačila, katerih namen je prispevanje k prihodkom kmetij in omejevanje njihove spremenljivosti ter izpolnjevanje okoljskih in podnebnih ciljev (odobritve – 260,0 milijona EUR)

Na podlagi teh posodobitev Komisija predlaga znižanje ocen odhodkov za kmetijstvo za 49,7 milijona EUR v primerjavi s predlogom proračuna za leto 2020. Za kritje potreb EKJS v letu 2020 so potrebne odobritve za prevzem obveznosti v višini 43 482,1 milijona EUR, kar vključuje znesek v višini 478,0 milijona EUR za Rezervo za krizne razmere v kmetijskem sektorju. Ta skupni znesek ostaja pod neto posebno zgornjo mejo za EKJS, ki znaša 43 887,1 milijona EUR. To pomeni, da se bo mehanizem finančne discipline uporabljal le za vzpostavitev rezerve za krizne razmere v kmetijskem sektorju za proračunsko leto 2020 .

Projekt zgradbe NEO je sestavljen iz dveh zgradb, ki naj bi nadomestili zgradbo Kortenberg, v kateri se nahajajo oddelki skupne varnostne in obrambne politike (SVOP). Projekt je trenutno v teku in naj bi bil dokončan do konca leta 2020 oziroma začetka leta 2021.

¾Odobritve za zunanje sodelavce v višini 13,3 milijona EUR, ki ustrezajo 155 mestom pogodbenih uslužbencev, ter povečanje odobritev, ki je potrebno za kritje posodobitev plač in poklicnega napredovanja. Kar zadeva pogodbene uslužbence, bo v proračunu za leto 2020 oblikovanih 20 novih delovnih mest za okrepitev varnosti, financirala pa se bodo iz proračunske vrstice 1 4 0 1 Drugo osebje – Varnost. Nadaljnjih 135 pogodbenih uslužbencev se financira iz proračunske vrstice 1 4 0 0 Drugo osebje – Generalni sekretariat in politične skupine. Te pogodbe so že v teku, saj je bilo osebje zaposleno leta 2019, financiranje pa je bilo zagotovljeno s prerazporeditvami, ki jih je odobril Odbor Evropskega parlamenta za proračun (prerazporeditve C1/2019 in C7/2019).

¾89 dodatnih delovnih mest v kadrovskem načrtu za leto 2020. Ta delovna mesta so namenjena samo za eno proračunsko leto in se bodo v predlogu proračuna za leto 2021 črtala iz kadrovskega načrta. Namen teh delovnih mest je olajšati stalnost zaposlitve začasno zaposlenega osebja v skladu z uporabo člena 29(4) kadrovskih predpisov. Dodatna proračunska sredstva niso potrebna. Posodobljen kadrovski načrt je naveden v prilogi v proračunskem formatu.

Predlagani okvir za nepredvidljive razmere omogoča, da Združeno kraljestvo in subjekti Združenega kraljestva v celotnem letu 2020 ohranijo upravičenost do financiranja Unije za pravne obveznosti, ki so jih prevzeli pred datumom izstopa ali med datumom izstopa in koncem leta 2019 v skladu z Uredbo (EU, Euratom) 2019/1197. Za to veljajo pogoji iz predloga.

Predlog Komisije za uredbo Sveta o ukrepih za izvrševanje in financiranje splošnega proračuna Unije za leto 2020 v povezavi z izstopom Združenega kraljestva iz Unije določa pravila o odnosih med Unijo na eni strani ter Združenim kraljestvom in njegovimi upravičenci na drugi strani v zvezi s financiranjem in izvrševanjem proračuna v letu 2020 v primeru izstopa Združenega kraljestva brez dogovora.

Vendar je ESZD med izvajanjem obnovitvenih del in opremljanjem ugotovila, da potrebne ravni tehnične zmogljivosti na področju fizične varnosti in varovanih komunikacij ni mogoče doseči s predhodno ocenjenim proračunom.

Povečanja so povezana s potrebo po zaščiti delovnega okolja pred vdori in prisluškovanjem v skladu z varnostnimi predpisi Sveta in držav članic. Raven potrebnih zaščitnih ukrepov se razvija v skladu s tehnološkim napredkom in ocenjenimi stopnjami ogroženosti. To pomeni, da številne prej uporabljene rešitve, na katerih je temeljila prvotna ocena stroškov, ne zadostujejo več.

Posodobitev projekta, v kateri so predstavljene spremembe, in s tem povezani dodatni stroški, je bila zato predložena Evropskemu parlamentu in Svetu, odobrila pa sta jo njuna proračunska odbora 3. in 13. septembra 2019.

Dodatni stroški teh ukrepov v zvezi z varnostjo bi znašali 5,0 milijona EUR v proračunski postavki ESZD 2 0 0 2. Vendar se lahko s ponovno določitvijo prednostnih nalog in načrtovano prerazporeditvijo dodatni znesek, zahtevan za leto 2020, zmanjša na 2,8 milijona EUR.

Prilagoditev osebja urada EU na Kosovu.

Na podlagi strateškega pregleda misije EULEX v letih 2015/2016 je bilo junija 2018 več nalog spremljanja, mentorstva in svetovanja z urada EULEX prenesenih na urad EU na Kosovu. Evropski parlament in Svet sta zato ESZD odobrila proračun za financiranje 12 uslužbencev urada, kar se je nadomestilo z večjim zmanjšanjem sredstev v okviru organizacije EULEX.

Od januarja 2019 je bil ESZD na voljo dodaten proračun za financiranje treh novih delovnih mest, s čimer se je skupno število delovnih mest za prehodne naloge povečalo na 15. Proračun ESZD za leto 2019 je bil spremenjen tudi za pretvorbo treh mest brezplačno napotenih nacionalnih strokovnjakov v mesta s sofinanciranim statusom, da bi pritegnili več zanimanja in potencialnih kandidatov iz držav članic.

Vendar ta sprememba ni bila dovolj, da bi pritegnila zadostno zanimanje, in do zdaj sta zasedeni le dve od skupaj šestih mest napotenih nacionalnih strokovnjakov.

Glede na te razmere in na podlagi ocene potreb v uradu namerava ESZD eno od teh nezasedenih mest za napotene nacionalne strokovnjake pretvoriti v dve delovni mesti za lokalne uslužbence. Ta pretvorba naj ne bi povzročila dodatnih stroškov za ESZD, lahko pa bi glede na izkušnje zaposlenih uslužbencev sčasoma ustvarila manjše prihranke.

Združeni učinki na oddelek ESZD v predlogu proračuna za leto 2019

v EUR Proračunska vrstica Ime Odobritve za prevzem obveznosti Odobritve plačil Oddelek X – Evropska služba za zunanje delovanje 2 0 0 2 Opremljanje in varnostna dela 2 786 000 2 786 000 Skupaj 2 786 000 2 786 000

4.3 Posodobitev sporazumov o partnerstvu o trajnostnem ribištvu

Kot je predvideno v točki C dela II Medinstitucionalnega sporazuma (IIA), je Komisija preučila najnovejše razpoložljive informacije v zvezi s sporazumi o partnerstvu o trajnostnem ribištvu ter pregledala pričakovane potrebe za leto 2020 na podlagi razvoja pogajanj z vpletenimi tretjimi državami. Na podlagi tega pregleda Komisija predlaga, da se odobritve za prevzem obveznosti v višini 16,9 milijona EUR in odobritve plačil v višini 14,9 milijona EUR prerazporedijo iz rezerve (40 02 41) v operativno vrstico (11 03 01 Vzpostavitev okvira za upravljanje ribolovnih dejavnosti, ki jih izvajajo ribiška plovila Unije v vodah tretjih držav). Ta proračunsko nevtralna prerazporeditev se nanaša na sporazume o ribolovu z Republiko Zelenortski otoki, Republiko Gambijo in Republiko Gvinejo Bissau, s katerimi so bili v tem času podpisani sporazumi in z njimi povezani protokoli ter so se začeli začasno uporabljati.

Podrobnosti po proračunskih vrsticah so predstavljene v spodnji razpredelnici, ustrezne proračunske opombe pa so prilagojene v prilogi.

v EUR Proračunska vrstica Ime Odobritve za prevzem obveznosti Odobritve plačil 11 03 01 Vzpostavitev okvira za upravljanje ribolovnih dejavnosti, ki jih izvajajo ribiška plovila Unije v vodah tretjih držav (sporazumi o trajnostnem ribolovu) +16 900 000 +14 900 000 40 02 41 Diferencirana sredstva (Rezerva za proračunski člen 11 03 01) –16 900 000 –14 900 000 Skupaj 0 0

5.Tehnična prilagoditev in popravki

5.1 Sklad za inovacije

Sklad za inovacije je bil ustanovljen z Direktivo (EU) 2018/410 Evropskega parlamenta in Sveta o spremembi Direktive 2003/87/ES o vzpostavitvi sistema za trgovanje s pravicami do emisije toplogrednih plinov v Uniji. Podpira inovacije na področju nizkoogljičnih tehnologij in procesov v nekaterih gospodarskih sektorjih. V skladu z določbami člena 10a(8) Direktive 2003/87/ES o sistemu za trgovanje z emisijami se sklad za inovacije v celoti financira s prihodki od dražbe določene količine pravic do emisij ene tone ogljikovega dioksida (ekvivalent v določenem obdobju) v okviru sistema za trgovanje z emisijami.

V skladu s členom 16(1) Delegirane uredbe Komisije (EU) 2019/856 z dne 26. februarja 2019 o dopolnitvi Direktive 2003/87/ES v zvezi z delovanjem sklada za inovacije Komisija izvaja sklad za inovacije z neposrednim upravljanjem ali posrednim upravljanjem v skladu z ustreznimi določbami finančne uredbe. V skladu s členom 19(3) Uredbe (EU) 2019/856 za vse naloge izvajanja, ki jih opravlja Komisija, vključno prek izvajalske agencije, prihodki sklada za inovacije predstavljajo zunanje namenske prejemke za proračun EU v smislu odstavkov 1 in 5 člena 21 finančne uredbe. Odhodki sklada za inovacije, vključno z upravnimi stroški, bi se v celoti financirali iz zunanjih namenskih prejemkov, ustvarjenih na dražbi pravic do emisij in neporabljenih zneskov iz prejšnjega programa NER300.

Da bi Komisija lahko začela izvajati sklad, zlasti ob upoštevanju prvega razpisa za zbiranje projektnih predlogov, ki naj bi bil objavljen do sredine leta 2020, je treba v proračunu za leto 2020 oblikovati potrebno proračunsko strukturo. Komisija zato predlaga vzpostavitev treh novih proračunskih vrstic: eno v izkazu prihodkov oddelka Komisije, člen 6 3 7, namenjeno za prejem zunanjih namenskih prejemkov; dve v izkazu odhodkov oddelka Komisije, člena 34 03 01 in postavke 34 01 06 01, namenjenih za kritje odhodkov za poslovanje in upravnih odhodkov (v celoti kriti iz zunanjih namenskih prejemkov), ki jih Komisija potrebuje za izvajanje sklada za inovacije v skladu s členom 4 Delegirane uredbe Komisije (EU) 2019/856.